ႁဵတ်းၽူႈဢွၼ်ႁူဝ်ပိူၼ်ႈဢၼ်ဝႃႈၼၼ်ႉ ၸွင်ႇမၼ်းငၢႆႈ ၵမ်ႈၽွင်ႈဝႃႈတေငၢႆႈ၊ ၵမ်ႈၽွင်ႈဝႃႈတေယၢပ်ႇ ဝႃႈၸိူင်ႉႁိုဝ်ၵေႃႈလီ တၢင်းႁၼ်ထိုင်ၶႃႈႁဝ်းတႄႉဝႃႈ မၼ်းဢမ်ႇငၢႆႈၼၼ်ႉၶႃႈယဝ်ႉ။ ပဵၼ်ၽူႈဢွၼ်ႁူဝ်သေ တႃႇႁပ်ႉပုၼ်ႈၽွၼ်း ႁႂ်ႈတဵမ်ထူၼ်ႈၵူႈလွၵ်းၼၼ်ႉဢမ်ႇငၢႆႈ တေလႆႈၶတ်းၸႂ်တႄႉတႄႉဝႃႈဝႃႈ ၸင်ႇတေထိုင်တီႈလႆႈ။ ၵမ်ႈၽွင်ႈႁပ်ႉၼႃႈၵၢၼ်ၽူႈဢွၼ်ႁူဝ်သေ ဢမ်ႇႁဵတ်းၵၢၼ်ဢွၼ်ႁူဝ်ၵေႃႈမီးတင်းၼမ် ၶႂ်ႈလႆႈၸိုဝ်ႈလႆႈသဵင်လၢႆလၢႆ သေႁဵတ်းၵေႃႈမီးတင်းၼမ်ယဝ်ႉ။ ၵမ်ႈၽွင်ႈသမ်ႉ ႁဵတ်းၵၢၼ်ဢွၼ်ႁူဝ်သေဢမ်ႇဢဝ်ၸိုဝ်ႈဢဝ်သဵင်ဝႃႈ ပဵၼ်ၽူႈဢွၼ် ႁူဝ်ၵေႃႈမီးယဝ်ႉ။ ပဵၼ်ႁိုဝ်ၵေႃႈလီ ပေႃးတေႁဵတ်းၽူႈဢွၼ်ႁူဝ် လီၵေႃႉ႞ ဢၼ်ဢမ်ႇၸႂ်ႈ ၽူႈဢွၼ်ၵူဝ် ၼၼ်ႉၸိုင် ထုၵ်ႇလီထတ်းသၢင်ႈတူၺ်း ၼင်ႇၶေႃႈၵႂၢမ်းဢၼ်ၼႄမႃးၼႆႉလီလီငၢမ်းငၢမ်းယူႇယဝ်ႉ။